ZAPISNIK

sa sastanka Povjerenstva za osiguranje kvalitete održanog 20.10. 2011. u 14,00.

Doc. dr. Sc. Rafaela Božić-Šejić kao koordinatorica Povjerenstva za osiguranje kvalitete sazvala je sastanak Povjerenstva u četvrtak 20.11. 2011. u 14,00 i predložila sljedeći dnevni red:

DNEVNI RED

1. Analiza rada sustava za kontrolu kvalitete na Odjelu za prošlu akademsku godinu.

2. Prijedlog rada Povjerenstva za osiguranje kvalitete na Odjelu za akademsku godinu 2011/12.

3. Izrada prijedloga *Priručnika za samovrednovanje kvalitete studiranja*

4. Razno

Sastanku su nazočile članice povjerenstva: Doc. dr. sc. Rafaela Božić-Šejić, Mirela Šušić, prof., Ivona Šimunov, Nikolina Radić, Viktorija Vegar

Zapisnik vodila: R. Božić

**1. Analiza rada sustava za kontrolu kvalitete na Odjelu za prošlu akademsku godinu (i projekcija rada u ovoj akademskoj godini)**

Nakon što je u prošloj akademskoj godini osnovano ovo povjerenstvo (rad na kontroli kvalitete na Odjelu bio je ranije osmišljen na drugačiji način putem koordinatora za kvalitetu) Povjerenstvo se sastalo u nekoliko navrata i odradilo važan posao na izradi potrebih dokumenata za Odjel (*Pravilnik Odjela, Poslovnik za povjerenstva, Strategija Odjela*). Povjerenstvo je također provelo *Anketu o samoevaluaciji nastavnika* koju je ove akademske godine Povjerenstvo za unutarnju prosudbu sustava osiguranja kvalitete koristilo kao jednu od komponenti unutarnjeg audita.

Povjerenstvo je također dalo inicijativu za plenarne sastanke nastavnika i studenata – što je Odsjek za ruski jezik i književnost proveo tijekom ljetnog semestra akademske godine 2010/11. Na sastanku koji nije bio dobro posjećen ipak su izneseni zanimljivi komentari koji su urodili nekim promjenama u program (na prvoj godini dodiplomskog studija uveden je još jedan izborni kolegij, a kolegij *Starocrkvenoslavenski* prenesen je s dodiplomskog studija na diplomski). Zaključeno je da ti sastanci mogu uvelike doprinjeti razvoju kvalitete te da iste treba zakazati i za ovu akademsku godinu. Na sastanke Povjerenstvo će poslati i svoje predstavnike koji će podnijeti svoj izvještaj Povjerenstvu te će se o njima organizirati tematska sjednica Povjerenstva. Potrebno je da se i stručna vijeća pojedinih odsjeka očituju o navedenim sastancima, svoje očitovanje dostave Povjerenstvu te da ono bude javno dostupno studentima.

U ak. godini 2011/12. Povjerenstvo je aktivno uključeno u pripremu za vanjski audit – osim prisustvovanja brojnim sastancima na razini sveučilišta na tu temu Povjerenstvo je pripremilo i *Priručnik za samovrednovanje kvalitete studiranja* na temelju kojeg će Povjerenstvo za unutarnju prosudbu sustava osiguranja kvalitete izvršiti unutarnji audit.

Zaključak je da je u akademskoj godini 2010./11. Povjerenstvo odradilo velik posao u pripremi potrebnih dokumenata i da je dalo nekoliko bitnih inicijativa ostvarenje kojih je još u početnoj fazi. Iako se na Odjelu uvijek brinulo o kvaliteti, ali ne na način koji to zahtijevaju novi uvjeti, još uvijek traje određena prilagodba novom načinu rada, ali to nipošto ne znači da kvaliteta Odjela nije na visokoj razini.

**2. U akademskoj godini 2011./12.** glavni posao Povjerenstva za osiguranje kvalitete Odjela priprema je za vanjski audit i daljnje razvijanje sustava osiguranja kvalitete. Osim izrade *Priručnika za samovrednovanje kvalitete studiranja* i iniciranja tematskih sastanaka Odjela Povjerenstvo će nakon unutarnjeg audita i preporuka Povjerenstva za unutarnju kontrolu iznijeti i svoje preporuke te predložiti *follow-up* termine.

**3. Prijedlog *Priručnika za samovrednovanje kvalitete studiranja –*** prijedlog ovog priručnika predočit će se na sjednici Odjela.